#### [Anexa 5.1 - Termeni de referință](file:///J:\\teologie\\Buget%20FINAL\\Caiete%20sarcini,%20termeni%20si%20conditii,%20referate%20necesitate\\exemple%20de%20la%20litere\\Servicii%20de%20consultanta%20consilieri%20scolari\\Anexa%205.1.%20Termeni%20de%20referinta_Consultant%20consilieri%20scolari.docx" \l "Anexe)

Proiectul privind Învământul Secundar (ROSE)

Schema de Granturi pentru Universități – Programe de vară de tip punte (SGCU-PV)

Beneficiar: Universitatea din Craiova, Facultatea de Teologie

Titlul subproiectului: „Arta, Cultura, Spiritualitate”

Acord de grant nr. 301/SGU/PV/III/18.06.2020

**Termeni de referință pentru**

**Achizitie consilieri școlari (2 insotitori) -2021**

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. 301/SGU/PV/III/18.06.2020, semnat cu MEd-UMPFE, Universitatea din Craiova a accesat în cadrul Schemei de Granturi pentru Universități derulate în cadrul Proiectul privind Învățământul Secundar - ROSE, un grant în valoare de 283.926 LEI pentru implementarea subproiectului Școala de vară „Artă, Cultură, Spiritualitate” și intenționează să utilizeze o parte din fonduri pentru consilierea, însoțirea și consultanța elevilor pe toată durata Scolii de vară.

**2. Obiectiv**

Datorita faptului ca elevii care fac parte din GT **sunt minori**, acestia au nevoie pe toata perioada Scolii de vara de consilieri scolari care sa le ofere suportul si sa le asigurea consilierea pe perioada derularii activitatilor.

Obiectivul acestor servicii de consultanță îl reprezintă, deci, *asigurarea participării online a elevilor la toate activitățile din cadrul proiectului și îndeplinirea rezultatelor așteptate ale proiectului*.

**3. Scopul serviciilor**

* Asigurarea de participare online a elevilor la toate activitățile sub-proiectului (cursuri, ateliere, vizite tematice, vizite de studii, activități extracurriculare);
* Consilierea directă a elevilor din grupul țintă;
* Identificarea și rezolvarea oricăror probleme apărute în rândul elevilor;
* Asigurarea îndeplinirii de către elevi a sarcinilor și obiectivelor din cadrul proiectului;
* Menținerea legăturii permanente cu coordonatorul activităților din partea beneficiarului.

**4. Livrabile**

Ca rezultat al serviciilor descrise mai sus, **consilieri școlari (2 insotitori)** vor trebui să transmită următoarele livrabile:

* *print sceen-uri din timpul activităților - livrate in maxim 5 zile dupa terminarea scolii de vara*
* *Raport activitate Școală de vară – in maxim 5 zile dupa terminarea scolii de vara*

**5. Cerințe privind calificarea consilierilor**

În baza experienței în domeniu, **consilierului** i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul Schemei de Granturi pentru Universități, conform procedurilor descrise în Manualul de Granturi şi termenelor din Acordul de Grant semnat cu MEd-UMPFE.

Competențele minime cerute pe care trebuie să le dovedească **Consilierii** sunt următoarele:

- Studii de licență/postuniversitare în domeniul Teologiei și/sau Artelor vizuale;

- Minim 1 Curs de specializare în domeniul formării/ educației continue;

- Minim 2 ani de experiență profesională în domeniul formării/educației/coaching-consiliere tineri;

- Minim 2 ani în calitate de Profesor diriginte;

- Minim 2 participări la activități extracurriculare cu elevii.

*Reprezintă un avantaj:*

- Gradul didactic I în învățământul preuniversitar;

- Experiența profesională în proiecte educaționale dedicate grupurilor dezavantajate;

- Apartenența la comisiile de disciplină;

- Organizarea și susținerea inițiativelor de voluntariat (ex: tabere, drumeții, cercuri de discuție si dezbatere, activități recreative).

**6. Alți termeni relevanți**

**Perioadă de implementare/ Durata serviciilor.**

Serviciile consilierilor vor fi necesare în perioada 12.07.2021-25.07.2021.

**Locație.**

Consilierii își vor desfășura activitatea online.

**Raportare.**

Consilierii vor raporta zilnic coordonatorului de sub-proiect, prezenta elevilor și orice alte potentiale probleme apărute.

**Facilități oferite de Beneficiar.**

- Acces la computere și alte echipamente necesare, acces la toate activitățile derulate cu elevii.

**Confidențialitate.** Consilierul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consilier pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consilierul va transmite toată această documentație către Beneficiar până la termenul final stabilit prin Contract sau până la expirarea acestuia.

Nume: lect.univ.dr. Mardale Adriana Gabriela

Funcție: Director grant

Semnătură